open-index/open-wikipedia-markdown huggingface dataset:
Ibón chelau

Un **ibón chelau** (en catalán *ibón chelat*) ye un ibón d'o Pireneu aragonés que por a suya altaria, superior a os 2.400 metros, permaneixe cubierto por o chelo a mayor parti de l'anyo. Entre os ibons chelaus se troban os siguients:

* L'ibón Chelau d'as Tres Serols (2.958 m), situau en o municipio de Fanlo.
* L'ibón Chelau d'Arrablo (2.960 m), situau en o municipio de Fanlo.	
* L'ibón Chelau de Lardana (2.900 m), situau en o municipio de Saúnc.
* L'ibón Chelau de Barbaricia (2.850 m), , situau en o municipio de Sant Chuan de Plan.
* L'ibón Chelat de Coma Arnau (2.760 m), situau en o municipio de Montanui.
* L'ibón Chelau d'es Leners (2.720 m), situau en o municipio de Sant Chuan de Plan.
* L'ibón Chelau de Pico Moros (2.404 m), situau en o municipio de Sallent de Galligo.

## Vinclos externos
*  Ibones chelaus. Turismo de Aragón.
Guido van Rossum

**Guido van Rossum** ye un informatico, conoixiu per estar l'autor d'o lenguache de programación Python.

## Biografía
Naixió y creixió en os Países Baixos. Obtenió la suya titulación universitaria en matematicas y computación per la Universidat d'Amsterdam en 1982. Dende aviento de 2005 dica 2012 estió treballando como desembolicador pa la empresa estausunidense Google. En chinero de 2013 s'incorporó a la companyía Dropbox.
Laco de Starnberg

O **laco de Starnberg** (en alemán *Starnberger See*) ye un laco que se troba en Bavera, bels 25&nbsp;km a lo sud-ueste de Múnich. Ye lo quinto laco mas gran d'Alemanya en superficie y lo segundo mas gran en volumen nomás dezaga d'o laco de Gostanza. O laco estió creyau entre l'Edat de Chelo y tien una solenca isla clamada *Roseninsel*. Cuantos barcos recorren lo laco en os meses d'estiu dende 1851.

## Toponimía
O suyo nombre mas antigo d'o cual se tiene constancia ye *Uuirmseo* en un documento de 818. En o sieglo XIV o suyo nombre yera *Wirmsee*, derivau d'o río Wirm (en l'actualidat clamau Würm). En o sieglo XIX se cambió lo suyo nombre a *Würmsee*.
Con a plegada d'o ferrocarril en zaguerías d'o sieglo XIX lo nombre d'a gara Starnberg se fació tan popular que finalment o laco cambió lo suyo nombre enta *Starnberger See* (en aragonés laco de Starnberg) en 1962.

## Lugars que rodeyan lo laco
* Starnberg 
* Berg
* Münsing
* Seeshaupt 
* Bernried am Starnberger See 
* Tutzing 
* Feldafing 
* Pöcking

## Referencias

## Bibliografía
*  Martinus Fesq-Martin, Amei Lang, Michael Peters: *Der Starnberger See – Natur- und Vorgeschichte einer bayerischen Landschaft*, Pfeil, 2008, ISBN 978-3-89937-090-4.
Laco de Gostanza

O **laco de Gostanza** (en alemán *Bodensee*) ye un laco que se troba en a confluencia d'as buegas d'Alemanya, Austria y Suiza.  Con una superficie de 536&nbsp;km² se tracta d'o tercer laco mas gran d'Europa Central dezaga d'o laco Chinevra y d'o laco Balaton. En a suya redolada viven bellas 2,5 millons de personas estando Gostanza la ciudat mas gran con mas de 83 000 habitants.

O laco se trestalla en tres partis clamadas *Obersee*, *Seerhein* y *Untersee*.

## Toponimía
En epoca romana lo laco yera denominau en latín *Lacus Raetiae Brigantinus* u *Lacus Brigantiae* prenendo lo suyo nombre d'a mayor ciudat d'o laco alavez: *Brigantium* (actualment Bregenz).

O nombre actual en alemán *Bodensee* proviene d'o lugar Bodman. Per unatra parti en as luengas romances (como l'aragonés, lo francés u l'italián) lo nombre actual procede d'o latín *Lacus Constantiensis* en referencia a la ciudat de Gostanza (en alemán *Konstanz*).

## Islas d'o laco
I hai cuantas islas en o laco. As tres mas grans son:
* a isla de Reichenau: ye la mayor y en ella se troba l'antigo monesterio de Reichenau.

* a isla de Lindau ye la segunda mas gran d'o laco y sobre ella se troba la ciudat de Lindau.
* Mainau ye la tercera isla en grandaria y perteneixe a la familia Bernadotte.
A resta d'as islas tienen chiqueta grandaria:
* Triboldingerbohl.
* Mittler (u Langbohl).
* Dominikanerinsel.
* Insel Hoy.
* Wollschweininsel (u Wulesaueninsle).
* As islas Werd.
* Liebesinsel.

## Clima
O clima d'o laco Gostanza se carauteriza per temperaturas moderadas. Manimenos, as frecuents boiras en hibierno y l'aire clamau *Föhn* que puede plegar a causar ondas de cuantos metros d'altaria, ofreix periglo a la navegación.

Belún tiempo se conchela completament lo laco en un fenomeno clamau *Seegfrörne*. Se conoixen os que tenioron puesto en os anyos 1077, 1326, 1435, 1573, 1684, 1695, 1795, 1830 y 1963.

## Economía
Antis mas a pesca formaba una parti important d'a economía d'a redolada. En l'actualidat a suya importancia ye muito menor. Tot y con tot s'atrapan bellas 1.100 toneladas de peix cada anyada.

O cautivo de vinyals tien gran importancia asinas como lo cautivo d'a mazanera. Cuasi una de cada tres mazanas producidas en Alemanya proceden d'a redolada d'o laco Gostanza.

O turismo tien un enorme desarrollo con mas de 70 millons de visitants per anyada.

## En a cultura popular
Lo laco ha serviu d'escenario en diversas cintas y series de televisión.
### Cintas
* Die Fischerin vom Bodensee (1956).
* Drei Mann in einem Boot (1961).
* Alter Kahn und junge Liebe (1973).
* Das Biest im Bodensee (1999).
* Heirate mir! (1999).
* Probefahrt ins Paradies (1993).
* Lebe kreuz und sterbe quer (1985).
* Ein fliehendes Pferd (2007).
* James Bond: Ein Cuantum Trost (2008).
* Eine dunkle Begierde (2010).

### Series de televisión
* Bilderbuch. 
* Tatort.
* Sternenfänger.
* Die Toten vom Bodensee.
* WaPo Bodensee.

## Bibliografía
*  Patrick Brauns: *Das Bodensee-ABC. Von Aach bis Zeppelin.*, Thorbecke, Ostfildern, 2007, ISBN 978-3-7995-0181-1.

## Referencias
Marienplatz (Múnich)

**Marienplatz** (en aragonés *plaza de [[Santa María|María]]*) ye la plaza central de Múnich, Alemanya, dende la fundación d'a ciudat en 1158. Marienplatz ye hue lo día lo centro neuralchico d'a vida d'a ciudat, arredol d'a cual s'extienden as prencipals carreras comercials con tot tipo de botigas y restaurants.

Entre la Edat Meya la plaza teneba lo nombre de *Marktplatz* (en aragonés *plaza d'o mercau*) u tamién *Schrannenplatz* (en aragonés *plaza d'o mercau de venda de [[cerial]]s*). Astí amás de mercaus se celebraban torneyos u grans festividaz con ocasión de visitas importants a la ciudat como la de l'Emperador. 
O nombre de Marienplatz proviene d'a Mariensäule (en aragonés *pilar u columna de María*), que ocupa lo centro d'a plaza y estió erichiu en 1638 pa celebrar lo final d'a ocupación sueca entre la Guerra d'as Trenta Anyatas.

Actualment, a Marienplatz ye flanquiada per o Neues Rathaus (en aragonés *nueva Casa d'a Villa*) y l'Altes Rathaus (en aragonés *Viella Casa d'a Villa*).

En una cantonada d'a plaza se troba la popularment conoixida como  *Fischbrunnen* (en aragonés Fuent d'o Peix), una fuent que antis mas serviba a los pescaters d'o mercau pa mantener fresco lo suyo peix y que hue día ye un puesto de trobada d'a chent d'a ciudat.

## Referencias
Ibón Chelau d'as Tres Serols

L**'ibón Chelau d'as Tres Serols** (en castellano *ibón Helado del Monte Perdido*) ye un ibón pirenenco situau en o macizo d'as Tres Serols, baixo o Mallo de Marmorés (3.328 m), en o municipio de Fanlo, comarca de Sobrarbe.

Se troba en a cabecera d'a val d'Ordesa, chunto a lo glaciar d'as Tres Serols, d'a que s'orichinó. Se i puet arribar dende o refuchio de Góriz u dende cuello Arenas (Nerín).

Por a suya altaria, de 2.958 metros, y a suya chicota grandaria (0,3 ha) ye practicament chelau mientres diez u once meses a l'anyo, difueras d'os meses estivals. Fa parti d'o Parque Nacional d'Ordesa y d'as Tres Serols y d'o Molimento Natural d'os Glaciars Pirenencos.

As suyas auguas no baixan por a val d'Ordesa, sino que se filtran por as rocas de calsinera ta apareixer en a versant norte y alimentar o salto d'augua d'o circo de Gavarnía.

## Vinclos externos
* En www.lacsdespyrenees.com
* ibonesdearagon.turismodearagon.com
Amanece, que no es poco

***Amanece, que no es poco*** (estrenada en Aragón con o títol orichinal en castellano) ye una cinta espanyola de l'anyo 1989 de cine de comedia absurda y con un guión surrealista ambientata en un  pueblo d'a sierra de Albacete. Estió rodata amán d'Albacet prencipalment en o lugar d'Ayna y localidaz mugants. Dirichita por José Luis Cuerda seguntes un guión d'él mesmo, con una banda sonora orichinal de José Nieto y dirección de fotografía de Porfirio Enríquez, en o suyo reparto incluye a destacatos actors como Antonio Resines, José Sazatornil, Manuel Alexandre, Fedra Lorente, Luis Ciges, Aurora Bautista, Tito Valverde, Pastora Vega, Samuel Claxton, Enrique San Francisco, Rafael Alonso, Gabino Diego, Cassen, Chus Lampreave, Violeta Cela, María Isbert, Ovidi Montllor, Miguel Rellán, Rosalía Dans, Antonio Gamero, Guillermo Montesinos, Queta Claver u María Elena Flores entre d'atros.

## Referencias

## Se veiga tamién
* Cine en 1989.
* Cintas de 1989.

## Vinclos externos
*  ''Amanece, que no es poco'' en IMDb.
Abel Azcona

**Abel Azcona** (Madrit , 1 d'abril de 1988) ye un artista espanyol especializau en accions artisticas. A suya obra, d'un marcau cariz autobiografico, se manifiesta en meyos artisticos que naixen dende a performance y evolucionan en instalacions, esculturas, videoarte, pintura u escritura, con obras literarias dende asayos, a textos literarios u memorialísticos. As suyas primeras obras versaban sobre a identidat personal, a violencia y os limites d'o dolor, evolucionando a obras de caracter mas critico, politico y social.

A suya obra ha estau exhibida en exposicions y galerías arredol d'o mundo, obtenendo prochección internacional en a Bienal d'Arte d'Asia en Dhaka y Taipei, a Bienal de Lyon, o Festival Internacional de Performance de Miami u a Bienal d'Arte Vivo de Bangladesh. Amás, Azcona ye present en diversos museos y centros culturals nacionals y internacionals como lo Centro d'Arte Contemporanio de Málaga, lo Museo d'Arte Moderno de Bogotá, lo Art League Houston, lo Museo Leslie Lohman de Nueva York u o Cerclo de Bellas Artes de Madrit. O Museo d'Arte Contemporanio de Bogotá le dedica una muestra retrospectiva en l'anyo 2014.

## Trachectoria artistica
**Abel Azcona** s'expresa a traviés d'accions artisticas, conoixidas tamién como que performances. As primeras obras d' Azcona estioron creyadas en as carreras de Pamplona a partir de l'anyo 2005, estando alumno d'a Escuela d'Arte de Pamplona. Todas ellas con un esprito critico y con l'obchectivo de denuncia en tematicas como que l'abandono, a violencia, a identidat u a sexualidat. **Abel Azcona** converte entre istos primers anyos as experiencias traumaticas vividas en radiz d'as suyas primeras accions y obras artisticas. Manimenos dica os anyos 2011 y 2012 no realiza as suyas primeras exposicions y prochectos con mayor relevancia.

As obras de **Azcona** levan a os limites o suyo cuerpo y gosan estar relacionaus con tematicas socials. Azcona declara que l'obchectivo d'as suyas obras busca una fin dillá de lo purament estetico. A suya intención con cada acción artistica ye transformar internament a o espectador y que con ixo le obligue a reaccionar. Asinas, a representación d'o suyo propio cuerpo y obra son obchectos criticos y politicos. As tematicas d'a mayoría d'as suyas performances son, en a suya mayor parte, autobiograficas y enfocadas a temas como que l'abandono, a violencia, l'abuso y maltrato infantil, a malotía mental, a privación de libertat, a prostitución, a vida y a muerte.

## Exposicions seleccionadas

*

### Referencias
Ibón Chelau d'Arrablo

L**'ibón Chelau d'Arrablo** u simplament **ibón d'Arrablo** ye un ibón pirenenco situau en o macizo d'as Tres Serols, en o municipio de Fanlo, comarca de Sobrarbe.

Se troba en a cabecera d'a val d'Ordesa, entre a punta de Treserols (3.355 m) y o pico d'Anyisclo (3.263 m). Apareixió por primera vegada por o retacule d'o glaciar d'Anyisclo Sud-ueste (dita tamién d'Arrablo u de Ramond). Fa parti d'o Parque Nacional d'Ordesa y d'as Tres Serols y d'o Molimento Natural d'os Glaciars Pirenencos.

## Vinclos externos
* En www.lacsdespyrenees.com
Ibón Chelau de Pico Moros

L**'ibón Chelau de Pico Moros** (en castellano *ibón Helado de Balaitús*) ye un ibón pirenenco situau chunto a o pico Moros (3.144 m) y sobre os ibons d'Arriel, en o municipio de Sallent de Galligo, comarca de l'Alto Galligo.

Orichinau d'o retacule d'o glaciar de ras Frondiellas, actualment fa parti d'o Parque Nacional d'Ordesa y d'as Tres Serols y d'o Molimento Natural d'os Glaciars Pirenencos.

## Vinclos externos
* En www.lacsdespyrenees.com
* ibonesdearagon.turismodearagon.com
Ibón Chelat de Coma Arnau

L**'ibón Chelat de Coma Arnau** u a vegadas tamién simplament **ibón Chelat** (en catalán *estany Gelat*) ye un ibón pirenenco situau en o municipio de Montanui, comarca de Alto Galligo.

Formau por o retacule d'o glaciar que baixaba por a vall de Llauset, actualment fa parti d'o Parque Natural de Posets-Maladeta.

## Vinclos externos
* ibonesdearagon.turismodearagon.com
*  En www.lacsdespyrenees.com
Ibón Chelau de Barbaricia

L**'ibón Chelau de Barbaricia** (en chistabín) u **ibón Chelau de Barbarisa** (en benasqués) ye un ibón pirenenco situau en o municipio de Sant Chuan de Plan, comarca de Sobrarbe, baixo a punta Barbaricia (2.708 m).

Chunto a l'ibón Chelau d'es Leners ye formau en a cubeta sobreexcavada d'o que d'antis mas yera o glaciar d'es Leners, d'a que en l'actualidat nomás quedan bels repuis de chelo fósil baixo a punta Alta d'es Leners (3.056 m), a punta de Penya Solana (3.041 m) y a tuca d'el Sen (2.884 m). Fa parti actualment d'o Parque Natural de Posets-Maladeta.

## Vinclos externos
* En www.lacsdespyrenees.com
* En "La atracción del vacío"
Barbaricia

**Barbaricia** (en chistabín)  u **Barbarisa** (en benasqués) puet fer referencia a:

* A **[[punta Barbaricia]]** u **tuca de Barbarisa** (2.708 m), una **montanya** pirenenca situada en o municipio de Sant Chuan de Plan.
* L**'[[ibón Chelau de Barbaricia]]** (2.850 m), un **ibón** situau en o municipio de Sant Chuan de Plan.
* L**'[[ibón Gran de Barbarisa]]** (2.315 m), un **ibón** situau en a muga entre os municipios de Sant Chuan de Plan y Benás.
* L**'[[ibón Chicot de Barbarisa]]** (2.265 m), un **ibón** situau en o municipio de Benás.

## Referencias
José Luis Cuerda

**José Luis Cuerda Martínez** naixiu d'Albacet, o 18 de febrero de 1947 y muerto en Madrit o 4 de febrero de 2020, fue un director, guionista y productor de cine espanyol, con cuantos premios y nominacions recibius mientres a suya carrera cinematografica.

Como director, cal destacar as cintas *[[La lengua de las mariposas]]*, y as conoxidas como "trilochia d'o surrealismo", que son *[[Total (cinta)|Total]]*, *[[Amanece, que no es poco]]* y *[[Así en el cielo como en la tierra]]*.

Como guionista consiguió dos Premios Goya a lo Millor Guión Adaptau chunto a Rafael Azcona en 1999 y 2008 por o guión d'as cintas *[[La lengua de las mariposas]]* y *[[Los girasoles ciegos]]*.

Como productor cal destacar que estió lo primer en producir una cinta d'Alejandro Amenábar.

## Filmografía
* 1977 - *El túnel* (cinta pa Televisión Espanyola basada en a novela *[[El túnel (novela)|El túnel]]* d'Ernesto Sabato).
* 1977 - *Mala racha* (cinta pa Televisión Espanyola).
* 1982 - *[[Pares y nones]]*.
* 1983 - *[[Total (cinta)|Total]]* (cinta pa televisión).
* 1987 - *[[El bosque animado (cinta)|El bosque animado]]* (adaptación d*'[[El bosque animado (novela)|El bosque animado]]* de Wenceslao Fernández Flórez).
* 1988 - *[[Amanece, que no es poco]]*.
* 1991 - *[[La viuda del capitán Estrada]]*.
* 1992 - *[[La marrana]]*.
* 1993 - *[[Tocando fondo]]*.
* 1995 - *[[Así en el cielo como en la tierra]]*.
* 1999 - *[[La lengua de las mariposas]]* (basada en un relato de Manuel Rivas).
* 2000 - *[[Primer amor (cortometrache)|Primer amor]]*.
* 2004 - *Por el mar corre la liebre* (curtometrache incluyiu en *[[¡Hay motivo!]]*).
* 2006 - *[[La educación de las hadas]]*.
* 2008 - *[[Los girasoles ciegos (cinta)|Los girasoles ciegos]]*.
* 2012 - *[[Todo es silencio]]*.
* 2018 - *[[Tiempo después]]* (adaptación d'a novela homonima).

## Obra escrita
*  *Amanece, que no es poco*, Pepitas de calabaza, Logronyo, 2013. ISBN 978-84-15862-08-6.
*  *Si amaestras una cabra llevas mucho adelantado*, Martínez Roca, 2013. ISBN 978-84-27039-83-4.
*  *Tiempo después*, Pepitas de calabaza, Logronyo, 2015. ISBN 978-84-15862-35-2 .

## Referencias

## Se veiga tamién
* Cintas dirichidas por José Luis Cuerda.
* Cintas producidas por José Luis Cuerda.
Eibsee

O **Eibsee** ye un laco situau a bels 100&nbsp;km a lo sud-ueste de Múnich, en Bavera, (Alemanya). Se troba a los piez d'o Zugspitze, la montanya mas alta d'Alemanya.

O laco estió creyau en rematar a Edat de Chelo. Posteriorment, fa bels 3400 anyadas un granizo esliz d'as montanyas d'a redolada modificó fundament a suya estrutura. Iste esliz, que conteneba una enerchía equivalent a 2,9 Megatoneladas de TNT (bellas 220 vegadas a bomba atomica lanzada sobre Hiroshima), produció 8 islas y una patacada de chicoz lacos que rodeyan a lo prencipal (os clamaus  *Frillensee*, *Braxensee*, *Steingringpriel*, *Steinsee*, *Froschsee* y *Drachenseelein*).

## Toponimia
O suyo nombre procede d'os abundants taixos (en alemán *Eiben*) que lo rodeyan.

## Islas



## Referencias
Chongqing

**Chongqing** (chinés: 重慶, pinyin: Chóngqìng) ye la mas gran y poblada d'as municipalidaz de China. Lo suyo termin municipal tien una extensión semellant a Austria y viven mas de 30 millons de personas d'as cuals bellas 8,5 millons de personas viven en a ciudat de Chongqing.

Chongqing tien una historia y una cultura significativas y sirve como important centro economico, de fabricación y centro de transporte d'a cuenca d'o Río Yangtze.

Estió capital de China dende 1937 dica 1945.

## Esportes
### Instalacions esportivas
* Lo Centro d'Esportes Olimpicos de Chongqing (重庆市 奥林匹克体育中心) con una capacidad e 58.000 espectadors y fue inaugurado en 2004 pa estar siede d'a Copa d'Asia de Fútbol en a suya edición de 2004. A ormino tamién ye utilizau pa conciertos d'artistas musicals
* Lo estadio Yanghe (洋河体育场) con una capacidat pa 33.000 espectadors.
* Lo estadio Datianwan (大田湾体育场) con una capacidad pa 30.000 espectadors, ye tamién un estadio multiusos que actualment s'utiliza mayoritariament pa partius de fútbol.

## Localidaz achirmanadas
Cualques d'as ciudaz achirmanadas con Chongqing son:

*  Toulouse, Francia (1982).
*  Seattle, Estaus Unius (1983). 
*  Detroit, Estaus Unius (1986).
*  Toronto, Canadá (1986).
*  Hiroshima, Chapón (1986).
*  Leicester, Reino Uniu (1993).
*  Voronezh, Rusia (1993).
*  Zaporizhzhia, Ucraína (2002).
*  Mpumalanga, Sudafrica (2002).
*  Sliven, Bulgaria (2002).
*  Düsseldorf, Alemanya (2004).
*  Brisbane, Australia (2005). 
*  Shiraz, Irán (2005).
*  Aswan, Echipto (2005).
*  Busan, Corea d'o Sud (2007).
*  Sør-Trøndelag, Noruega (2007).
*  Chiang Mai Province, Tailandia (2008).
*  Córdoba, Archentina (2010).
*  Budapest, Hongría (2010).
*  Bangkok, Tailandia (2005).
*  Antwerp, Belchica (2011).
*  Salvador, Bahia, Brasil (2011).
*  Chennai, India (2015).
*  Phnom Penh, Cambodia.
*  Maribor, Eslovenia (2017).
*  Telde, Espanya (2018).

## Referencias

## Vinclos externos

* Sitio web municipal d'o gubierno de Chongqing.
Wörthsee (laco)

O **Wörthsee** se troba en o districto norte de Starnberg en Baviera, a bels 25&nbsp;km a lo sud-ueste de Múnich. Ye un d'os lacos de conchunta con Ammersee, Weßlinger See, Pilsensee y o laco de Starnberg d'a rechión clamada d'os cinco lacos (en alemán *Fünfseenland*). 
A mayor parti d'a suya costa ye de propiedat privada y inaccesible. Antimás o laco ye propiedat d'o conte *Cajetan zu Toerring-Jettenbach*.

## Toponimia
O laco prene lo suyo nombre d'a isla de 12 hectarias de Wörth, que se troba en él. *Werth* en alemán meyo significa nomás que *isla*. A isla Wörth se diz popularment a *isla d'o zorz* (en alemán *Mausinsel*).
Antis mas lo laco se deciba *Ausee*.

## Lienda
A isla Wörth u *Mausinsel* prene lo suyo nombre d'una viella leyenda. Fa muitos anyos, un conde rico pero despiedau yera duenyo d'a isla. Entre una epoca de fambrera, cualques labradors vinioron a pedir-le minchada. Os fació pasar a un granero, que estió pretau fuego. Cuan lo lamento d'os labradors moribundos se calmó, o conte dició: "Escuités ixe chemeco de ratos y xoriguers? Luego istas plagas serán acotoladas". O conte tornó a lo suyo castiello, que estió invadiu per un ixambre de ratos y xoriguers que mesmo furtoron a minchada d'o suyo plato. Fuyió a la isla, pero lo siguioron astí y lo minchoron vivo. Dimpués desapareixioron.

## Referencias
Weßlinger See

O **Weßlinger See** ye un laco que se troba en o lugar de Weßling en o Districto de Starnberg en Baviera

O Weßlinger See ye un laco aislau. Isto significa que no tiene dentradas u salidas naturals y s'alimenta exclusivament de fuents subterranias. Per ista razón, os peixes cautivaus en ell gosaban morir a causa d'a falta de oxicheno. Pa privar-lo, en zaguerías d'o decenio de 1970 s'instaló una pompa de oxicheno en o meyo d'o laco semellant a un guéiser.

Anteriorment o laco yera propiedat d'o conte *Toerring zu Seefeld*. En 1968 lo vendió a lo lugar de Weßling per 200.000 marcos alemans.

## Referencias
Feringasee

O **Feringasee** ye un laco que se troba a bels 8&nbsp;km a lo este d'o lugar d'Unterföhring en o districto de Múnich en Bavera.

## Toponimia
O laco prene lo suyo nombre d'o toponimo latín "feringa" (en alemán Föhring) d'an se derivan os toponimos de hue Oberföhring y Unterföhring.

## Descripción
O laco fue creyau en 1976 en estar abandonada la pedrera que sirvió pa extrayer ragualla pa la construcción d'a cercana *[[Autobahn]]*. O laco s'expandió mas tardi como una instalación d'ocio con un aria de surf, campos de voleibol, *biergarten*, placha d'arena y parques infantils. Dica 30.000 vesitants vienen toz os diyas entre o estiu.

I hai tamién un aria naturista oficial en a peninsula d'o laco, an se pueden plegar a arrechuntar dica 6.000 personas bels cabos de semana.

## Referencias
Walchensee

O **Walchensee** (en bavaro *Woichnsää*) ye uno d'os lacos mas fundos (fondura maxima: 190 m) y a lo mesmo tiempo un d'os lacos alpinos mas grans (16,40&nbsp;km²) d'Alemanya. Se troba a 75&nbsp;km a lo sud de Múnich (Bavera).

## Toponimia
No ye claro l'orichen d'o nombre *Walchen*. I hai cuantas teorías. Una d'ellas diz que puede referir-se a los "Walchen" (u "Welschen") que yera como se deciban a los habitants que charraban luengas romanicas en antigo alemán. Posiblement no significaba que i hese una población romanica que moraba astí sino que podría referir-se a que lo laco yera en a rota enta *Welschland* ("la tierra d'os cuals charran luengas romanicas"), ye decir Italia.

Unatra teoría diz que *Walch* tamién puede significar "humido, tebio, suau".

## Historia
O laco ha estau sagrau dende tiempos prehistoricos. Asinas per eixemplo, yera común dica lo sieglo XVIII fundir monedas d'oro consagradas en o puesto mas fondo d'o laco.

O Walchensee se convirtió en un destín popular pa los excursionistas de Múnich y atras ciudaz de Bavera en o decenio de 1930. Hue, la población local vive prencipalment d'o turismo.

O lago, orichinalment natural, ha serviu como deposito d'augua pa la central electrica Walchensee dende 1924.

## Referencias
Ibón Chelau d'es Leners

:*No entivocar-se con l'[[ibón d'es Leners]]*

L**'ibón Chelau d'es Leners** (en castellano *Ibón Helado de Lenés*) ye un ibón pirenenco situau en o municipio de Sant Chuan de Plan, comarca de Sobrarbe, baixo a tuca d'el Sen (2.884 m).

Chunto a l'ibón Chelau de Barbaricia ye formau en a cubeta sobreexcavada d'o que d'antis mas yera o glaciar d'es Leners, d'a que en l'actualidat nomás quedan bels repuis de chelo fósil baixo a punta Alta d'es Leners (3.056 m), a punta de Penya Solana (3.041 m) y a tuca d'el Sen (2.884 m). Fa parti actualment d'o Parque Natural de Posets-Maladeta.

## Referencias

## Vinclos externos
* En www.lacsdespyrenees.com
Tegernsee (laco)

O **Tegernsee** (en bavaro *Dägansä*) ye un laco que se troba a bels 50&nbsp;km a lo sud de Múnich, en Bavera, (Alemanya).

## Toponimia
O suyo nombre procede de l'antigo alemán *Tegarinseo* que ue significa *laco gran*. Unatra teoría d'o sieglo XIX deciba que lo nombre d'o laco procedeba d'a tribu celta d'os *Tigurini*.

## Descripción
O laco se formó fa 10.000 anyadas en retirar-se as cheleras que cubriban a suya redolada en rematar a zaguera Edat de Chelo.
I hai una chicota isla clamada *Ringseeinsel*.
A las suyas marguinas se troban as ciudaz de Tegernsee, Bad Wiessee, Kreuth, Gmund am Tegernsee y Rottach-Egern, as cuals poseyen numerosos hotels y balniarios. Bels 6 millons de turistas per anyada visitan a suya redolada.
Astí tamién se troba l'antigo monesterio de Tegernsee (en alemán * Kloster Tegernsee*).

## Referencias
Pilsensee

O **Pilsensee** ye un laco situau a l'ueste de Múnich, en Bavera, (Alemanya).

En as suyas marguinas se troban os lugars de Seefeld, Hechendorf y Widdersberg.

## Referencias
Ibón Gran de Barbarisa

L**'ibón Gran de Barbarisa** (en benasqués) u **ibón Gran de Barbaricia** (en chistabín) ye un ibón pirenenco situau en a muga entre os municipios de Sant Chuan de Plan y Saúnc, entre as comarcas de Sobrarbe y Ribagorza.

Se troba chunto a o pico de Bagüenya Baixo (2.863 m) y fa parti d'o Parque Natural de Posets-Maladeta.

## Referencias

## Vinclos externos
* En www.lacsdespyrenees.com
Ibón Chicot de Barbarisa

L**'ibón Chicot de Barbarisa** (en benasqués) u **ibón Chicot de Barbaricia** (en chistabín) u simplament **ibón Chicot** ye un ibón pirenenco aragonés situau en a muga en o municipio de Saúnc, en a comarca de Ribagorza.

Fa parti d'o Parque Natural de Posets-Maladeta.

## Vinclos externos
*  En www.lacsdespyrenees.com.
Ibonet de Remunye

L**'ibonet de Remunye** (en castellano *ibonet de Remuñe*) ye un ibón pirenenco situau en a val de Remunye, Benás, Ribagorza.

Fue orichinau por o retacule d'o glaciar de Tusse de Remunye.

## Toponimia
*Remunye* podría proceder d'a forma *remunus*, chentilicio derivau d'os *remenses* celticos.

## Referencias
Ibonet de Corones

L**'ibonet de Corones** ye un chicot ibón situau a los piez d'o tucón de la Collada de Creuenya (3.048 m) en Ribagorza.

Se formó por o retacule d'o glaciar de Corones.
Ibonet de Creuenya

L**'ibonet de Creuenya** (pronunciato , en castellano *ibonet de Cregüeña*)  ye un ibón situau en Ribagorza en o municipio de Benás. Se troba aintro d'o Parque Natural de Posets-Maladeta.

## Vinclos externos
*  En www.lacsdespyrenees.com
Li Wenliang

**Li Wenliang** (en chinés: 李文亮) y naixito de Beizhen (Liaoning) o 12 d'octubre de 1986 y muerto en Wuhan (Hubei) o 7 de febrero de 2020, yera un oftalmologo chinés que treballaba en o Hespital Central de Wuhan. Se le considera la primera persona en alvertir a lo publico sobre l'epidemia de coronavirus en dita ciudat, lo 30 d'aviento de 2020.

O 3 de chinero de 2020, a policía de Wuhan lo convocó y le alvertió que yera «fendo comentarios fulers en Internet» y que istes poderban estar periglosos pa la sociedat. Tornó a treballar, contrayendo lo virus d'un pacient infezionau y feneixendo per ista infección lo 7 de febrero de 2020, en una unidat de cudiaus intensivos a consecuencia d'o coronavirus.

A muerte de Li Wenliang provocó una considerable dolor y carranya en os rez socials que s'extendió a una demanda de libertat d'expresión, encara que los censors d'o gubierno blocoron rapidament a mayoría d'os comentarios y hashtags.

## Referencias
Ibons de ra Faixa

Os **ibons de ra Faixa** (en castellano *Ibones de la Facha*, en francés *Lacs de la Fache*) son un conchunto d'ibons d'o Pireneu aragonés situaus en a comarca de l'Alto Galligo en o municipio de Sallent de Galligo (provincia de Uesca).

Se troban dreitament baixo a punda de ra Faixa (3.005 m).

## Referencias

## Vinclos externos
*  En www.lacsdespyrenees.com
Ibón d'Ezcaurri

L**'ibón d'Ezcaurri** (en basco *Ezkaurreko Iboia*) ye un ibón situau en a muga entre en os municipios d'Ansó (Aragón) y Isaba (Navarra).

Se troba a os piet d'a penya Ezcaurri (2.050 m), en o Parque Natural d'as Vals Occidentals.

## Vinclos externos
*  En www.lacsdespyrenees.com
Ibón d'Olibón

:*No entivocar-se con l'[[ibón Viello d'Olibón]]*

L**'ibón d'Olibón** ye un ibón situau en o municipio d'Ansó, en a comarca de Chacetania.

Se troba a os piet d'o pico d'Olibón (2.482 m), en o Parque Natural d'as Vals Occidentals.

## Vinclos externos
*  En www.lacsdespyrenees.com
Ibón Viello d'Olibón

:*No entivocar-se con l'[[ibón d'Olibón]]*

L**'ibón Viello d'Olibón** ye un ibón situau en o municipio d'Aragüés de lo Puerto, en a comarca de Chacetania.

Se troba en o circo d'Olibón, en o Parque Natural d'as Vals Occidentals.

## Vinclos externos
*  En www.lacsdespyrenees.com
Ibón de Tortiellas

L**'ibón de Tortiellas** ye un ibón situau en o municipio d'Aísa, en a comarca de Chacetania.

Se troba baixo o pico d'a Garganta de Borau (2.570 m) y o pico d'a Garganta d'Aísa (2.504 m).

## Toponimia
Ye una variant con sufixo diminutivo -iella d'a forma prerromana d'o toponimo *Turta* u **Turtis*, que feba referencia a Tartessos.

## Referencias

## Vinclos externos
*  En www.lacsdespyrenees.com
Alexandra Rinder

**Alexandra Rinder** ye una bodyboarder profesional dos vegadas campiona d'o APB World Tour. Ye a campiona mas choven d'a historia d'iste esporte.

## Biografía
Rinder naixió de Las Palmas de Gran Canaria, Islas Canarias, Espanya en 1998. Su pai ye austriaco y su mai alemana. Ha viviu en as Islas Canarias, en Las Palmas de Gran Canaria toda a suya vida y astí prencipió a fer bodyboarding con 9 anyos d'edat. Compite profesionalment dende que teneba 12 anyos.

## Referencias
Ibón d'Ornat

L**'ibón d'Ornat** u **ibón de Cravelas** (en castellano *ibón de Orná*) ye un ibón situau en o municipio d'Ansó, en a comarca de Chacetania.

Se troba chunto a la sierra Vernera, en o Parque Natural d'as Vals Occidentals.

## Referencias

## Vinclos externos
*  En www.lacsdespyrenees.com
Tortiellas

**Tortiellas** puet fer referencia a os siguients accidents cheograficos:

* O **[[pico Tortiellas]]** (2.374 m), un **pico** situau en a muga entre o municipio d'Aísa y un enclau d'o municipio de Borau.
* O **[[Pico Lecherins|pico Tortiellas Occidental]]** u **pico Lecherins** (2.344 m), un **pico** situau en a muga entre o municipio d'Aísa y un enclau d'o municipio de Borau.
* O **[[puerto de Tortiellas]]** (1.988 m), un **puerto de montanya** entre Tobazo (2.049 m) y A Zapatilla (2.225 m).
* O **[[ibón de Tortiellas]]**, un **ibón** situau en o municipio d'Aísa.
* **[[Tortiellas (Aísa)|Tortiellas]]**, un **lugar medieval** desapareixiu en o municipio d'Aísa.

## Se veiga tamién
* Tortiella (desambigación)
Tortiella (desambigación)

**Tortiella** puet fer referencia a:

### Gastronomía
* A **[[tortiella]]**, un **plato** feito de uevos y a sobén belatro ingredient.

### Toponimia
* O **[[pico Tortiella]]** (1.981 m), un **pico** situau en o municipio d'Ansó.
* O **[[paso Tortiella]]** (1.878 m), un **puerto de montanya** situau baixo o debantdito pico.
* O **[[refuchio de Tortiella]]** un antigo **refuchio de montanya** situau chunto a os anteriors.

## Se veiga tamién
* Tortiellas
Tortiella

:*Ta atros usos se veiga [[tortiella (desambigación)]]*

Una **tortiella** ye un plato que se prepara batendo os uevos (tanto o robillo como a clara) y posteriorment freyindo con poco aceite o liquido que en resulta. A mezcla de uevos batius con carnes, peixes u vechetals, formando tortiellas, ye muit antiga y tradicional arredol d'o mundo. No existe un alcuerdo sobre l'orichen d'iste plato tan tradicional y estendillau a livel mundial. Con o uevo como base ta a suya elaboración, a tortiella presenta a-saber-las variedaz que acullen tot tipo d'ingredients: verduras, hortalicias y carnes, entre atros. Tien un important valor, tanto culinario com nutritivo.

## Tipos de tortiellas
* **[[Tortiella floixa]]**, elaborada nomás con uevos. Gosa estar d'un u dos uevos y siempre ye individual. Se mincha muitas vegadas con pan con tomate u adintro d'un entropán.
* **[[Tortiella de trunfas]]**, feita con una mezcla de uevo y trunfas fritas. Se le gosa meter tamién cebolla frita. Se fa en a peninsula Iberica, islas Balears y Occitania. En Aragón y en Catalunya ye muit común fer-ne versions en as que as trunfas u una parti d'as trunfas se substituyen por una atra hortalicia mediterrania de temporada, como a carbaceta.
* **[[Tortiella de roz]]**, feita con uevos y roz, ye una receta tradicional d'a comarca de Sobrarbe.

## Vinclos externos
*  Tortilla de arroz
Partit Occitan

O **Partit Occitan** (en aragonés *Partiu Occitán*) ye un partiu politico d'Occitania. Se formó en Tolosa en 1987 a partir d'a unión de cualques listas rechionalistas d'as eleccions de 1986 como *Unión Occitana* de Tarn, *Per las regionalas*, *Los Regionalistas de l’Alta Garona*, asinas como as restas de *Volèm Viure al País* y *Païs Nòstre*.

Ye miembro de l'Alianza Libre Europea.

## Vinclos externos
*   Web oficial
Bad Tölz

**Bad Tölz** (en bavaro *Däiz*) ye una ciudat de Bavera, Alemanya. Ye situada bels 50&nbsp;km a lo sud de Múnich en o Districto de Bad Tölz-Wolfratshausen.

## Alcaldes
Lista d'alcaldes democraticos dende 1945:

## Puestos d'intrés
* Carrera d'o Mercau (*Marktstraße*).
* Ilesia de l'Asumpción de Santa María (*Mariä Himmelfahrt Kirche*).
* Ilesia d'a Santa Cruz (*Heilig-Kreuz-Kirche*).

## Ciudaz achirmanadas
* Vichèi (Francia).
* San Giuliano Terme (Italia).
* Mayrhofen (Austria).
Tortiella de trunfas

A **tortiella de trunfas** ye un plato popular, d'orichen muit humilde y d'amplia distribución arredol d'a peninsula Iberica, as islas Balears, y Occitania. Actualment tamién se mincha en as Islas Canarias y, a sobén como producto envasau, en muitos países europeus.

Se prepara freyindo en aceite d'oliva as trunfas peladas y talladas en trocez u laminas, a sobén tamién con cebolla tallada y a vegadas con bel allo. A parti, se baten os uevos. Dimpués s'adhiben as trunfas escorridas a os uevos, se remena y a mezcla se chita a la sartaina sin tornar a remenar-ne, primero se fa d'un costau y dimpués de l'atro. A proporción de trunfas y uevo no ye fixa y puet variar licherament seguntes os gustos y a zona, pero gosa estar arredol d'un kilo de trunfas, u cuatre trunfas grans, por cada meya docena de uevos. As tortiellas de trunfas tamién se pueden preparar mas u menos gordas a o gusto. Bi ha variedaz d'ista tortiella que portan allo y atras sin de cebolla.

A tortiella de trunfas se troba en bellas tabiernas y chicoz restaurants como tapa, pincho u farsiu d'entropán. Se presenta normalment en forma d'una sección de tortiella gorda dencima d'un platet con una chicota forqueta. Se puet fer tamién servir como canapé tallando-la a daus y punchando cada dau con un escavadients. Encara que se conserva muito tiempo sin refricherar, a lei actual obliga a guardar-la refricherada y a utilizar uevos esterilizaus en istos establimientos, ta disminuyir o risgo de salmonelosi.

Istas tortiellas se pueden preparar substituyindo parti u toda a trunfa por carbaceta, alberchena, pimento u atras hortalicias.

## Se veiga tamién
* Tortiella
Escavadients

O **escavadients** ye un utensilio que se fa servir dimpués de minchar ta sacar-se restas d'alimentos que s'han quedau entre los dients.

Entre atras utilidaz d'o escavadients se troba la de punchar y meter-se a la boca chicotas porcions de minchar como as que se pueden servir en os aperitivos.

Curiosament, en o sector d'a construcción s'utiliza como falca mientres a instalación de recholas.

Tien una forma luenga y fina, de bels 7&nbsp;cm, rematada en puncha por una u as do puntas. Por un regular, ye feito de fusta, encara que tamién se fabrica en plastico, mas que mas en America, y alavez gosa estar tubular. Ocasionalment, tamién se fan servir atros materials, como bambú u metal.

## Referencias

## Vinclos externos
Robillo

O **robillo** ye una parti interna d'o uevo que nutre principalment a l'embrión en desarrollo. O robillo ye suspendiu en a clara por una o dos bandas espirals de teixiu ditas chalaza. Antis d'a fertilización o robillo chunto con o disco cherminal ye una sola celula; una d'as pocas celulas individuals que se pueden veyer con o uello. A color amariella ye debida a la luteina y a la zeaxantina, que son carotenoidos d'o tipo xantofila.

Os robillos son una fuent prencipal de vitaminas y minerals. Contienen toda a graixa y o colesterol d'os uevo a mas d'una cinquena parti d'a proteína.

## Se veiga tamién
* Clara
* Chalaza
* Uevo

## Notas


## Referencias

## Vinclos externos

*  Anatomy of an Egg from the Exploratorium
*  Eggs from the Agricultural Marketing Service of the U.S. Department of Agriculture
Ou

**Ou** puet fer referencia a:

* **[[Uevo|Ou]]**, variant en aragonés benasqués d'o estándard **uevo**.
* **[[Òu]]**, una **comuna occitana** situada en o departamento de l'Alta Garona.
* **[[Conchuncions dischuntivas en francés#Ou|Ou]]**, una conchunción dischuntiva en francés.
Clara de uevo

A **clara de uevo** u **blanco d'o uevo** ye a parti d'o uevo, cuasi incolora, que rodía o robillo. En o uevo de gallina a clara ye formada d'as capas de secrecions d'a sección anterior de l'oviducto d'as gallinas mientres o paso d'o uevo. A clara se forma arredol d'o robillo d'os uevos sigan fertilizaus u no. Ye formada d'alto u baixo un 10% de proteínas disueltas en augua. A suya función prencipal ye protecher a o robillo y proporcionar nutrición adicional ta o creiximiento de l'embrión, ya que ye rica en proteínas y cuasi no contiene graixa, a o contrario d'o robillo que'n tien muita. Con as claras se fan muitas preparacions culinarias como por eixemplo as *mousses*.

## Notas


## Referencias

## Bibliografía
* McGee, Harold. *On Food and Cooking: The Science and Lore of the Kitchen*. New York: Scribner, 2004, edited by Vinay.
* Gilbertus. *Compendium Medicine Gilberti Anglici Tam Morborum Universalium Quam Particularium Nondum Medicis Sed & Cyrurgicis Utilissimum*. Lugduni: Impressum per Jacobum Sacconum, expensis Vincentii de Portonariis, 1510.
Ebersberg

**Ebersberg** (en bavaro *Ebasbeag*) ye una ciudat de Bavera, Alemanya. Ye situada bels 32&nbsp;km de Múnich en o Districto d'Ebersberg, a lo canto d'a selva d'Ebersberg (en alemán *Ebersberger Forst*), una d'as extensions forestals con mas grandaria de tota Alemanya.

## Alcaldes
Lista d'alcaldes democraticos dende 1945:

## Puestos d'intrés
* Ilesia de Sant Sabastián (*Wallfahrtskirche St. Sebastian*).
* Casa d'a Villa (*Rathaus*).
* Egglburger See.
* A selva d'Ebersberg (*Ebersberger Forst*).
* O torrión d'observación (*Ebersberger Aussichtsturm*).
* Museu d'a selva y d'o meyo ambient (*Museum Wald und Umwelt*).
Egglburger See

O **Egglburger See** ye un laco que se troba a lo canto d'o lugar de Ebersberg en Bavera,Alemanya.

Seguntes os rechistros monasticos, un abat clamau Altmann fació que lo río Ebrach estase entibau arredol de l'anyada 1040 y asinas creyó l'autual laco.

A canto d'o laco se troban os lugarons de Hinteregglburg y Egglsee, asinas como la grancha Ziegelhof. A lo sud d'o laco i hai un corro de molsa y praus, an lo Moosbach prencipia como l'afluyent mas gran.

O laco ye en una reserva natural y un important puesto de reproducción y escanso pa muixons rarizos. En os zaguers anyos, ha perdiu la suya importancia como un important puesto de cova pa las gaviotas *Chroicocephalus ridibundus* (en alemán *Lachmöwe*), prencipalment a causa d'a creixent cantidat de soladas; a colonia d'istos muixons yera a vegadas una d'as mas grans de Bavera.

## Referencias
Tortiella floixa

A **tortiella floixa** (en francés *omelette*) ye un plato elaborau con uevo batiu y cocinau con manteca u aceite (pendendo d'a zona), en una sartaina. A forma que adquiere mientres o cocinado ye parellana a la d'una *fuella* redonda, extendida u plegada sobre si mesma. A versatilidat d'iste plato ye tan gran que existen a-saber-las variacions.

## Se veiga tamién
* Tortiella

## Vinclos externos
2022

## Escaicimientos
### Aragón
* 18 de chulio - incendio forestal d'Ateca de 2022, que cremó 14.000 hectarias, sobretot d'os municipios d'Ateca y Moros, amás de Villa Luenga, Turrillo, Castellón d'as Armas, Embit de Fariza, Alfama d'Aragón, Bubierca, Cetina y Contamina.

### Atros países
* Campionato d'o Mundo d'Atletismo de 2022, que s'heba de fer en 2021 pero fue aplazado por a pandemia de COVID-19.
* 6 de setiembre - Liz Truss, d'o *[[Conservative Party (Reino Uniu)|Conservative Party]]*, se converte en primera ministra d'o Reino Uniu, en succedindo a Boris Johnson.
* 22 d'octubre - Giorgia Meloni prene posesión como nueva primera ministra d'Italia.
* 25 d'octubre - Rishi Sunak, d'o *[[Conservative Party (Reino Uniu)|Conservative Party]]*, se converte en primer ministro d'o Reino Uniu, en succedindo a Liz Truss.
* 30 d'octubre - en a segunda vuelta d'as eleccions presidencials de Brasil en 2022, Luiz Inácio Lula da Silva, candidato d'a ezquierda politica, gana a Jair Bolsonaro, candidato d'a dreita politica.
* 2 de noviembre - en as eleccions chenerals d'Israel de 2022, gana las eleccions con mayoría absoluta lo bloque de dreita, liderau por Benjamin Netanyahu.

## Naixencias
### Aragón
### Atros países

## Defuncions
### Aragón
* 7 de chunio - muere l'economista y politico aragonés Francisco Bono Ríos (n.1845).

### Atros países
* 28 d'abril - muere en Madrit (Comunidat de Madrit, Espanya) l'actor andaluz Juan Diego (n.1942).
* 8 d'agosto - muere en Santa Ynez (California, Estaus Unius) l'actriz y cantaire australiano-britanica Olivia Newton-John (n.1948).
* 8 de setiembre - muere en o Castiello de Balmoral (Aberdeenshire, Escocia) Isabel II, reina d'o reino Uniu (n.1926).
* 11 d'octubre - muere en Los Angeles (California) l'actriz britanica Angela Lansbury (n.1925).
* 29 d'aviento - muere en São Paulo (estau de São Paulo, Brasil) o futbolista brasilero Pelé (n.1940).
* 31 d'aviento - muere en a Ciudat d'o Vaticano o Papa emerito Benedet XVI (n.1927).

## Referencias

## Vinclos externos
Pereira

**Pereira** ye una ciudat de Colombia, capital d'o departamento de Risaralda. En 2018 a suya población yera de 482.648 habitants.
Krepšinio klubas Lietkabelis

O **Krepšinio klubas Lietkabelis**, conoixito a sobén con l'actual nombre de *Lietkabelis Panevėžys*, ye un club lituano de basketbol, establito en l'anyo 1964. Chuga en a liga LKL en l'anyada 2019/20 y en o Cido Arena d'a ciudat de Panevėžys como equipo local.

## Palmares
### Estatal
* **[[Baltic Basketball League|BBL Challenge Cup]] (1):** 2012.
* **[[Liga de Baloncesto d'a Republica Socialista Sovietica de Lituania|Liga RSS Lituania]] (2):** 1985, 1988.

## Se veiga tamién
* Liga LKL.

## Vinclos externos
*  Pachina web oficial d'o club.
Sporting Clube de Portugal (fútbol sala)

Lo **Futsal do Sporting Clube de Portugal** ye a sección de fútbol sala d'o Sporting Clube de Portugal,  con seu en a ciudat de Lisbona de Portugal. Chuga os suyos partius como equipo local en o *[[Pavilhão João Rocha]]*, con capacidat pa 3.000 espectadors.

## Palmarés
* **[[UEFA Futsal Champions League]]** (1)
: 2018/19
* '''Liga Portuguesa''' (15)
: 1990/91, 1992/93, 1993/94, 1994/95, 1998/99, 2000/01, 2003/04, 2005/6, 2009/10, 2010/11, 2012/13, 2013/14, 2015/16, 2017/18, 2018/19
* '''Taça de Portugal''' (7)
: 2005/06, 2007/08, 2010/11, 2012/13, 2015/16, 2017/18, 2018/19
* '''Supertaça de Portugal''' (9)
: 2001, 2004, 2008, 2010, 2013, 2014, 2017, 2018, 2019

## Vinclos externos
*   Pachina web oficial.
Erding

**Erding** (en bavaro *Arrdeng*) ye una ciudat de Bavera, Alemanya que se troba situada bels 31&nbsp;km de Múnich en o districto d'Erding.

## Alcaldes
Lista d'alcaldes democraticos dende 1945:

## Puestos d'intrés
*Ilesia de Sant Chuan (*kirche St. Johann*).
**Schöner Turm* u *Landshuter Tor*.
*Kronthaler Weiher.
*Therme Erding

## Fiestas
*Sinnflut, chulio.
**Erdinger Herbstfest*, semellant a la Oktoberfest de Múnich.
Celano

**Celano** ye una comuna italiana situata en a provincia de L'Aquila y rechión d'Abruzos.

## Toponimía
I hai cuantas hipotesis sobre lo nombre de Celano: seguntes bels estudiosos o nombre proviene de "Vicus Caelanum"; seguntes atros de  "Caela", "Cele" u "Coele", posteriorment transformau en "Celanum", "Coelanum", "Caelum" u "Caelanum"

## Cheografía
Celano ye la segunda comuna d'a redolada *Marsica* per numero d'habitants y se troba en una posición dominant sobre la plana de Fucino a los piez d'o mont Tino (1923 m).

## Administración
### Alcaldes

## Economía
L'economía de Celano ye fundamentalment basada en l'agricultura destacando la trunfa.

## Puestos d'intrés
* A foz de Celano (*Gole di Celano*).
* Castiello Piccolomini.
* Ilesia de Sant Chuan Baptista (*chiesa di San Giovanni Battista*).
* Ilesia de Santa Maria Valleverde.
* Ilesia de Santa María d'a Gracia (*Chiesa di Santa Maria delle Grazie*).
### Museus
* Museu de Santa Maria Valleverde.
* Museu d'arte sacro d'a Marsica (*Museo d'arte sacra della Marsica*).
* Museu Paludi.

## Fiestas
* 22 de mayo: fiesta de Santa Rita.
* 24 d'agosto: fiesta d'os santos Simplicio, Costanzo y Vittoriano.

## Vinclos externos

## Referencias
San Benedetto dei Marsi

**San Benedetto dei Marsi** ye una comuna italiana situata en a provincia de L'Aquila y rechión d'Abruzos.

## Cheografía
San Benedetto dei Marsi se troba en la marguina de l'antigo laco de Fucino.

## Administración

### Alcaldes

## Puestos d'intrés

* Ilesia de Santa Sabina.
* Lo Morroni.

## Ciudaz achirmanadas

* Fót (Hongría).
* Corinaldo (Italia).

## Referencias
Schwerin

**Schwerin** (en mecklenburgués-antepomeranio: *Swerin*) ye la capital d'o estato federato de Mecklemburgo-Pomerania Occidental y, dimpués de Rostock, a ciudat mas gran d'o estato. Ye situata a 80&nbsp;km a lo sud d'a mar Baltica.

Con cuasi 96.000 habitants, la ciudat independient ye la mas chicota de totas las capitals d'estau en Alemanya, pero a lo mesmo tiempo, dimpués de Rostock, la segunda ciudat mas gran y un d'os cuatro centros rechionals en o suyo estato.

## Historia
Schwerin estió mencionau per primera vegada como *Wendenburg* en 1018 y recibió los dreitos d'a ciudat alemana d'Enrique lo Leyón en 1164. Ye la ciudat mas antiga de l'estato Mecklemburgo-Pomerania Occidental de hue.

## Clima
Schwerin tiene un clima moderau. A temperatura meya anyal de 1961 a 1990 estió de 8,4&nbsp;°C. A diferencia entre a temperatura meya d'o mes mas calido y o mas frío estió de 17,2 graus. En promeyo, cayioron 621 milimetros de precipitación por anyo y metro cuadrau. En comparanza con o nord-ueste d'Alemanya, a primavera ye mas fría a causa d'os fuertes aires d'o nord-este. A calor d'o verano se suaveza por a proximidat d'a mar Baltica, iste cuerpo d'augua tiene un efecto de calentamiento en agüerro.

## Toponimia
A ciudat estió mencionada por primera vegada como que *Zuarina* por Thietmar von Merseburg arredol de 1012/18. Helmold von Bosau lo clamó en 1160 *Zuerin* u *Zwerin*. Os anals de Pöhlder nombran o puesto 1160 *Zuarin* y Steterburger en 1174 *Zvarin*. Dende o sieglo XV o puesto se deciba *Swerin* (como que en baixo alemán mecklenburgués-antepomeranio en l'actualidat), y dende o sieglo XVI oficialment *Schwerin*.

Se diz que o nombre ye relacionau con a palabra polaca *zvěŕ* emplegada pa animal salvache. As especulacions sobre l'orichen d'o nombre d'o puesto d'o dios eslau Svarog (u Swarzyn, puesto de Svarog) no pueden prebar-se.

O nombre latín *Suerina* (u *Suerinum*) estió y s'emplega pa Schwerin.

## Alcaldes
Lista d'alcaldes democraticos dende 1945:

## Puestos d'intrés
* Castiello de Schwerin (*Schweriner Schloss*).
* Seu de Schwerin.
* Museu de Schwerin (*Staatliches Museum Schwerin*).

## Personalidaz naixitas de Schwerin
* Friedrich Tamms (1904-1987), arquiteuto
* Frederich Schröeder (1744-1816), actor
* Carl Lührss (1820-1882), compositor
* Thomas Mancinus (1550-1612), compositor
* Carl Schulz-Schwerin (1845-1913), compositor

## Vinclos externos